./data/phi2331/phi019/phi2331.phi019.perseus-lat2.xml
David Magie
nam usus est magistro Graeco litteratore Fabillo, cuius epigrammata Graeca multa et exstant, maximein imaginibus ipsius pueri, qui versus Graecos fecit ex illis Latinis Vergilii, cum ipsum puerum describeret: Qualis ubi Oceani perfusus lucifer unda extulit os sacrum caelo tenebrasque resolvit, talis erat iuvenis patrio sub nomine clarus grammatico Latino usus est Philemone, iuris perito Modestino, oratore Titiano, filio Titiani senioris, qui provinciarum libros pulcherrimos scripsit et qui dictus est simia temporis sui, quod cuncta esset imitatus, habuit et Graecum rhetorem Eugamium sui temporis clarum Desponsa illi erat Iunia Fadilla, proneptis Antonini; quam postea accepit Toxotius, eiusdem familiae senator, qui periit post praeturam, cuius etiam poemataexstant, manserunt autem apud eam arrae regiae, quae tales (ut Iunius Cordus loquitur, qui harumrerum persecutor estx) fuisse dicuntur: monolinum de albis novem, reticulum cumprasinis undecim, dextrocherium cum costula de hyacinthis quattuor, praeter vestes auratas et omnes regiasceteraque insignia sponsaliorum